JERUUSALEMMA STUUDIO
Tere tulemast Jeruusalemma Stuudiosse!
Täna on meie külaliseks Aryeh Green,
kes juhib Jeruusalemmas teabekeskust MediaCentral.
Ta on töötanud ka ärikonsultandi ja minister Nathan Sharansky abina.
Green on pidanud 20 aastat mitmetes maailma ülikoolides loenguid
eelkõige Iisraelil noorte ja antisemitismi kohta
ning kaitsnud riigi akadeemikute sõnavabadust välisülikoolides,
kus nende loenguid on tahetud Iisraeli välispoliitika tõttu piirata.
Greeni juhitav MediaCentral aitab rahvusvahelisi reportereid,
keda on Iisraelis pidevalt mitmeid sadu.
Lisaks käib siin mitmeid lühiajalisi korrespondente.
- Tere tulemast stuudiosse, Aryeh Green! - Aitäh.
- Sinu MTÜ peamine ülesanne on aidata Iisraelis
ja ka Palestiina territooriumil töötavaid välisajakirjanikke.
Mida MediaCentral teeb?
- Välisriigis viibivad ajakirjanikud vajavad oma tööks
erinevaid teenuseid - tõlke, autojuhte, giide, fotograafe jt.
Nad vajavad abi kajastatavatesse teemadesse süvenemisel -
kontakte ekspertanalüütikutega, valitsuse ja opositsiooni
esindajatega, erinevate tahkude erinevaid seisukohti.
Pakume teenuseid välisajakirjanikele, kes resideeruvad siin või külastavad
Iisraeli või Palestiina alasid, põhjalikuma info saamisel.
- Kui kaua olete seda tööd teinud?
- Eelmisel kuul oli meil 5. aastapäev.
Töötasin välismeediaga juba enne seda.
MediaCentral on eksisteerinud 5 aastat.
- Mitu väliskorrespondenti on teie maililistis?
- Hinnanguliselt 500 ajakirjanikku Jeruusalemmast, Tel Avivist
või Ramallah'st
Eriolukordade või -sündmuste ajal võib neid olla kokku 1200,
kuna kaasame listi ka produtsendid, tõlgid, vabakutselised,
lisaks büroojuhtidele ja korrespondentidele.
- Milliseid ringreise, seminare ja konverentse te meediale korraldate?
- Eile andis CIA endine direktor James Woolsey MediaCentralis ülevaate
alternatiivenergiaga seotud küsimustest ja arengutest regioonis,
Iisraeli panusest võitluses ekstremistidega,
kes kasutavad energiaallikaid oma Lääne-vastastes kampaaniates.
See oli väga huvitav briifing ja vestlus teemadel,
mis ühendavad Iisraeli, Iraani, Saudi Araabiat,
alternatiivenergiat, energiaturge, rahvusvahelist terrorismi jne.
Kõnelemas on käinud ka Palestiina esindajad,
Iisraeli valitsuse esindajad, eksperdid.
Mõne nädala eest kõneles ekspert Hamasi ja Fatah leppimiskatsetest,
kus kaks Palestiina ühiskonna rivaali püüavad kokkuleppele jõuda.
Oleme korraldanud ringreise keskkonnaalase koostöö kohta
palestiinlaste, jordaanlaste ja iisraellaste vahel.
Oleme külastanud beduiine lõunas, araabia-iisraeli külasid põhjas,
oleme külastanud Sderoti ja Eshkoli maakonda Gaza lähedal,
kus iga nädal tulistatakse rakette tsiviilelanikkonna pihta;
reisid turvatara äärde, mis ehitati kaitseks terroristide vastu;
reisid Liibanoni piiri äärde ja Golanile.
Tegeleme kõikvõimalike teemadega - kultuur, kõrgtehnoloogia, äri,
ühiskond, konfliktid, poliitika jt
- Olen aastate jooksul Iisraelis ajakirjanikuna kogenud,
et pole lihtne tuua ühele üritusele kokku Iisraeli araablasi,
palestiinlasi ja juute. Milline on sinu kogemus?
Kas on lihtne korraldada ringreise ja seminare,
kus nad kõik sõbralikult koos on?
- Tuleks eristada sõbralikke suhteid iisraellaste ja palestiinlaste vahel
isiklikul tasandil ja Palestiina ametlikku lähenemist
nn suhete normaliseerimisele Iisraeliga.
See on olnud väljakutseks.
MTÜ-na on meie eesmärgiks aus raporteerimine.
Meil on hea reputatsioon usaldusväärsuse osas
aidata ajakirjanikel jõuda oma eesmärkideni
täpsel sündmuste raporteerimisel.
Oleme olnud edukad erinevate Palestiina isikute
ja organisatsioonidega töötamisel tänu oma usaldusväärsusele.
Meid ei nähta ühendusena,
mis püüab ainult Iisraeli heas valguses näidata.
Teine küsimus on Palestiina ametlike esindajate või aktivistide tahe
iisraellastega koostööd teha.
Meie personali hulgas on palestiinlasi.
Meil on unikaalne positsioon nii Iisraeli kui Palestiina
organisatsioonide seas - teatakse, et oleme siin,
aitamaks ajakirjanikel oma teemades süvitsi minna,
ilma poliitiliste tagamõteteta.
Korraldame reise Ramallah'sse, Jenini, Jeerikosse ja mujale.
Järgmisel nädalal korraldame veeteemalise ringreisi Jordani orus,
mille käigus räägime nii Iisraeli esindajate,
veeküsimuse ekspertide, Palestiina esindajate ja elanikega,
et tutvuda põhjalikumalt selle keerulise teemaga,
mis hõlmab nii ajaloolisi, juridiilisi kui keskkonnaküsimusi.
Meil on õnnestunud luua atmosfäär palestiinlaste ja iisraellaste vahel,
kes tahavad aidata ajakirjanikel paremini mõista keerukat tegelikkust.
Kui nad pole valmis omavahel koostööd tegema,
teevad nad seda meiega, et aidata esitleda tegelikke fakte.
Osalen erinevates aruteludes ka meediavälises kontekstis,
kus on palestiinlasi ja iisraellasi, kes tahavad edendada
tsiviilühiskonda, rahu, sallivust, demokraatiat ja muud,
kuid see toimub ebaametlikul, isiklikul tasandil.
Loodame, et aja jooksul avaldavad need mõju
ka valitsuse tegevusele.
Nad on siiski väga erinevad valitsustevahelistest aruteludest.
- Korraldasid hiljuti ajakirjanike seas küsitluse
nende tagasiside kohta teie teenuste suhtes.
Millised olid tulemused?
- Meie küsitlusel oli mitmeid erinevaid eesmärke.
Üks neist oli saada tagasisidet üldise olukorra kohta -
kuidas Iisraeli ja Palestiina valitsused nendega tegelevad,
kuidas mõlema poole valitsusvälised ühendused neisse suhtuvad
ja küsisime arvamust ka enda teenuste kohta.
Üks huvitavamaid tulemusi oli see, kuidas enamik ajakirjanikke
kasutavad ära olemasolevaid allikaid.
Ootasin mingil määral erinevat vastust,
et nad ei kasuta pakutud võimalusi, ringreise ja pressiesindajaid,
kuid leidsin, et nad kasutavad kõiki neile pakutud allikaid.
Esineb mõningaid erinevusi valitsusametite
ja valitsusväliste organisatsioonide ning Iisraeli ja Palestiina poolte
ajakirjanikele info jagamise meetodites.
Minu jaoks olulisim tähelepanek oli,
kui tähtis on ajakirjanikule usaldusväärsus.
Saades infot kas valitsusametist või valitsusvälisest allikast,
Iisraelilt või Palestiinalt, kahtlevad ajakirjanikud
selle objektiivsuses. Neile on oluline saada infot
nende meelest usaldusväärseist allikaist,
kes aitavad neil teemaga sügavuti tutvuda
ega püüa veenda, et ühel poolel on alati õigus.
- Millised olid kaebused valitsusametite
või teie enda MTÜ kohta?
- Loomulikult saime kommentaarides huvitavat tagasisidet.
Ülekaalukas osa tagasisidest oli positiivne.
Mingisuguseid uusi, sensatsioonilisi kaebusi ei olnud.
Ajakirjanikke häirib detailne ja aeganõudev turvakontroll
Iisraeli saabudes Ben Gurioni lennujaamas
või turvakontrollid intervjuudel peaministri või presidendiga.
Selle vajalikkust mõistavad nii Iisraeli valitsus kui ajakirjanikud,
kuid viimased siiski kaebavad selle üle.
Mitmed kommentaarid olid seotud vähese juurdepääsuga
nii Palestiina kui Iisraeli pressiesindajatele.
Palestiina poole puhul kaevati täpse info saamise võimaluste üle.
Kaheldi Palestiina esindajailt saadava informatsiooni täpsuses.
Esines mõningaid kommentaare Palestiina presidendi kantselei
meediakeskuse kohta - nende info polevat alati täpne,
kuid vähemalt on nad saadaval.
- Teie sihiks on anda tõepärast infot Iisraelis toimuva kohta,
aga samas ka parandada Iisraeli mainet.
Millised on suurimad probleemid meedias Iisraeli PR-töö seisukohast?
- Esiteks on oluline mõista, et me ei tee PR-tööd Iisraeli heaks
ja MediaCentrali peamine eesmärk ei ole Iisraeli imidzhi parandamine.
Olen iisraellane, olen elanud siin ligi 28 aastat,
ja usun, et täpsus on Iisraeli parim liitlane.
Mida täpsemat infot maailma meedia tegeliku olukorra kohta edastab,
seda kasulikum see Iisraelile, palestiinlastele ja regioonile on.
Tegelik info Iisraeli ühiskonnas ja kultuuris toimuva kohta,
konflikti ajaloo kohta, õigusliku tausta realistlik kirjeldus
Iisraeli kohaloleku kohta vaidlusalustel territooriumidel
või Golanil, ja mida ÜRO selle kohta ütleb;
mida tegelikult räägib resolutsioon 242
Iisraeli kohustuste kohta territooriumidelt taandumise suhtes,
kus haarati kontroll 1967. aasta kaitsesõjas.
Täpsus, mille poole pürgime, aitab näidata,
et Iisrael ei ole alati süüdi.
Tänapäeva avalikkus, akadeemiline ringkond,
ametiühingute juhid, kirikujuhid ja poliitiline ladvik
eelkõige Euroopas, aga üha enam ka USA-s,
kasutavad fraase ja terminoloogiat, mis näitavad Iisraeli
selle konflikti ajaloos ja olevikus agressorina
ning vaidlusalustel aladel ja mujal elavad palestiinlased ja araablased
on justkui Iisraeli agressiooni ohvrid.
See, kuidas meie intellektuaalne eliit olukorda kirjeldab -
Iisrael oleks nagu Koljat ja palestiinlasi näidatakse ohvrina.
Teame, et see ei peegelda täpselt ja objektiivselt konflikti ajalugu,
seadusandluslikku olukorda jne.
Et poliitilised juhid ja akadeemikud kasutavad sellist terminoloogiat
ja räägivad Iisraeli asundustest kui esmapilgul illegaalsetest,
kui on võimalik vastupidist tõestada.
Võid olla 1949. a relvarahu piiri taha rajatud asunduste vastu,
kuna selle territooriumi üle on vaieldud juba enne 1949. aastat,
nimetamata neid siiski 'prima facie' illegaalseteks.
Rahvusvahelist õigust tundes, nii nagu seda Läänes mõistetakse,
ma ei räägi moslemi- ja araabiamaailmast
või endise NSVL bloki arusaamisest sellest,
võiks realistlikult väita, et isegi kui asundused ei aita
või oled nende vastu poliitilistel põhjustel,
ei ole nad 'prima facie' illegaalsed.
Ma ei kaitse siin asunduste ehituse jätkamist,
vaid osutan tähelepanu, et kasutatud terminoloogia,
nagu 'okupatsioon' või 'illegaalne', kui räägitakse asundustest,
loob raamistiku, mis näitab Iisraeli alati süüdlasena.
- Aitäh saates osalemast! - Aitäh kutsumast.
- Shalom! Aitäh vaatamast!
Oleme taas eetris järgmisel nädalal!
Tõlge: Monika Jaaguri